
[bookmark: _Hlk179383327][bookmark: _Hlk181269049][bookmark: _Hlk181269030][bookmark: _Hlk179382513][bookmark: _Hlk179383421]“POYTAXT BANK” AJ (keyingi oʻrinlarda “Bank” deb yuritiladi) Boshqaruvi tomonidan ____-yilda berilgan №___ ishonchnomaga asosida faoliyat yurituvchi “POYTAXT BANK” AJ ______ BXM rahbari ______ (F.I.O) keyingi oʻrinlarda “Kreditor” deb yuritiluvchi bir tomondan, pasport maʻlumotlari: ____ viloyati _____ shahar IIV tomonidan ____-yilda berilgan ____-sonli shaxs guvohnomasi egasi, Oʻzbekiston Respublikasi fuqarosi, ____ viloyati ____ shahar ____ MFYda yashovchi ____-yilda tugʻilgan fuqaro ____(F.I.O) bundan keyingi oʻrinlarda “Qarz oluvchi” deb yuritiluvchi ikkinchi tomondan, pasport maʻlumotlari: ____ viloyati ____ shahar IIB tomonidan ____-yilda berilgan ____-sonli shaxs guvohnomasi egasi, Oʻzbekiston Respublikasi fuqarosi, ____ viloyati ____ shahar, ____ MFYda yashovchi ____-yilda tugʻilgan fuqaro ____(F.I.O) bundan keyingi oʻrinlarda “Birgalikda qarz oluvchi” deb yuritiluvchi uchinchi tomondan birgalikda “Taraflar” deb yuritiluvchilar, ushbu Shartnomani quyidagilar haqida tuzdilar:
1. Shartnoma predmeti
[bookmark: _Hlk28815871]1.1. Qarz oluvchi va taʻlim xizmatlarini koʻrsatuvchi tashkilot oʻrtasida belgilangan tartibda tuzilgan toʻlov-kontrakt, shartnoma, invoys yoki boshqa tasdiqlovchi hujjatga asosan Bank Qarz oluvchiga tegishli taʻlim dasturi boʻyicha taʻlim olish xarajatlarini moliyalashtirish uchun ushbu Shartnoma shartlari asosida taʻlim krediti beradi. Qarz oluvchi/Birgalikda qarz oluvchi kreditni qaytarish, toʻlovlilik, muddatlilik va maqsadli foydalanish shartlariga rioya etadi. 
1.2. Kredit Bankning oʻz mablagʻlari hisobidan, Oʻzbekiston Respublikasi qonunchiligi, Bankning Kredit siyosati, “Taʻlim kreditlarini ajratish tartibi” hamda tegishli taʻlim krediti mahsuloti pasporti talablariga muvofiq ajratiladi.
2. Kredit miqdori
2.1. Kredit miqdori ______ (_______) soʻmni tashkil etadi.
3. Kredit berish muddati va shartlari
3.1. Kredit ____ (______) oy imtiyozli davr bilan ____ (_____) oy muddatga, ______-yilning “___”-______dan ____-yilning “___”-______ha beriladi. Kreditor ushbu Shartnomaning 2.1 bandida koʻrsatilgan kredit summasini Qarz oluvchi tomonidan kredit taʻminoti belgilangan tartibda rasmiylashtirilgan va tegishli hujjatlar Kreditorga taqdim etilgandan soʻng, Qarz oluvchining ssuda hisobvaragʻidan “______________” ning hisobraqamiga mablagʻ oʻtkazish yoʻli bilan oʻtkazib beradi: 
h/r: _________
MFO:_______
INN: _______
3.2. Kredit boʻyicha mablagʻlar toʻlov-Kontrakt shartlari asosida oʻqish haqidagi shartnomasida (kontraktida) nazarda tutilgan hollarda oʻqishning yarim yil yoki toʻliq bir yil uchun toʻlov summasini bir yoʻla amalga oshirish yoki oʻquv yili mobaynida oʻqish uchun yillik toʻlovning toʻliq miqdorini belgilangan tartibda, teng ulushlarda Kontrakt shartlariga asosan boʻlib-boʻlib toʻlash yoʻli bilan oʻtkaziladi.
4. Kreditning taʻminlanganligi
[bookmark: _Hlk181269172][bookmark: _Hlk181269192][bookmark: _Hlk181269211]4.1. Qarz oluvchi berilgan kreditning taʻminoti sifatida quyidagi taʻminotni taqdim etadi: pasport maʻlumotlari: ____ shahar/tuman IIB tomonidan _____-yilda berilgan ____-sonli shaxs guvohnomasi egasi, Oʻzbekiston Respublikasi fuqarosi, ____ viloyati _____ shahar, ___ MFYda yashovchi ____-yilda tugʻilgan fuqaro ____________(F.I.O) (keyingi oʻrinlarda, “Kafil” deb yuritiladi)ning _____(_______) soʻm kafillik shartnomasi taqdim etiladi.
5. Kredit boʻyicha foizlar va toʻlovlarni toʻlash tartibi
5.1. Kreditdan foydalanganlik uchun foiz stavkasi yiliga ___(____) foiz miqdorida belgilanadi:
5.2. Kredit boʻyicha foiz stavkasi ushbu Shartnomada va mahsulot pasportida belgilangan miqdorda qoʻllaniladi. Foiz stavkasini oʻzgartirish faqat qonunchilikda hamda ushbu Shartnomada nazarda tutilgan asos va tartibda amalga oshiriladi.
5.3. Kredit boʻyicha foizlar kredit mablagʻlari Oliy taʻlim tashkilotiga oʻtkazilgan kundan boshlab, kredit summasi qoldigʻiga nisbatan kunlik hisoblanadi.
5.4. Qarz oluvchi/Birgalikda qarz oluvchi asosiy qarz va kredit boʻyicha hisoblangan foizlarni ushbu Shartnomaning ajralmas qismi boʻlgan toʻlov jadvalida belgilangan summa va muddatlarda qaytaradi. Imtiyozli davr mavjud boʻlsa, uning muddati va asosiy qarz hamda foiz toʻlovlariga taʻsiri tegishli mahsulot pasporti va toʻlov jadvalida aniq koʻrsatiladi.
5.5. Kredit va unga hisoblangan foizlarni toʻlash quyidagi shakllarda amalga oshirilishi mumkin:
naqd pul toʻlash orqali;
ish haqi va unga tenglashtirilgan toʻlovlar, nafaqalar, gonorarlar, dividendlar, foizlar va qimmatli qogʻozlar boʻyicha olinadigan boshqa daromadlar hisobidan naqd pulsiz plastik kartochkalar orqali mablagʻ oʻtkazish yoʻli bilan;
bank plastik kartalardagi mablagʻni pul oʻtkazish yoʻli bilan, shu jumladan qarzdorning, birgalikda qarz oluvchining va kafilning palstik kartalaridan ham, bunda plastik kartalardagi mablagʻlar oylik ish haqi va unga tenglashtirilgan toʻlovlar, nafaqalar, gonorarlar, dividendlar, foizlar, qimmatli qogʻozlar boʻyicha olinadigan boshqa daromadlar va boshqa qonuniy manbalar hisobidan shakllantirilgan boʻlishi lozim;
Qarz oluvchi/Birgalikda qarz oluvchining bankdagi omonatlari boʻyicha hisobvaragʻidan naqd pulsiz mablagʻ oʻtkazish yoʻli bilan;
infokiosklar, mobil ilovalar yoki boshqa elektron toʻlov tizimlari orqali toʻlovlarni amalga oshirish yoʻli bilan.
5.6. Kredit boʻyicha muddati oʻtgan asosiy qarz summasiga ushbu Shartnomada belgilangan yillik foiz stavkasining 1,5 barobari miqdoridagi oshirilgan foiz stavkasi qoʻllaniladi. Bunda qonunchilikda jismoniy shaxslar kreditlari boʻyicha belgilangan toʻlovlarning eng yuqori miqdoriga doir cheklovlarga rioya etiladi.
5.7. Qarz oluvchi/Birgalikda qarz oluvchi asosiy qarzni (toʻliq yoki qisman) mazkur Shartnomada belgilangan toʻlov muddati boshlanguniga qadar muddatidan avval toʻlashni amalga oshirish huquqiga ega, bunda muayyan toʻlov amalga oshirilgan kundagi hisoblangan foiz summalarini ham toʻlaydi. Kredit muddatidan avval toʻlangan holda Kreditor hech qanday qoʻshimcha komissiya undirmaydi. 
5.8. Ushbu Kredit shartnomasi boʻyicha muddati oʻtkazib yuborilgan qarzdorlik yuzaga kelganda, Qarz oluvchi/Birgalikda qarz oluvchi zimmasidagi qarz yuki yanada oshib ketishining oldini olish maqsadida Kreditor muddati oʻtkazib yuborilgan qarzdorlik yuzaga kelgan sanadan boshlab 7 (etti) kalendar kuni davomida Taraflar ushbu shartnomada kelishilgan aloqa bogʻlash usullaridan, shu jumladan elektron aloqa vositalaridan yoki qonun hujjatlarida nazarda tutilgan boshqa usullardan foydalanib, Qarz oluvchi/Birgalikda qarz oluvchiga muddati oʻtkazib yuborilgan qarzdorlik yuzaga kelganligi haqida soʻndirish jadvalini ilova qilgan holda xabar beradi. 
5.9. Qarz oluvchining kredit boʻyicha hisoblangan foizlar va kredit qoldigʻini toʻlash uchun mablagʻlari yetarli boʻlmagan taqdirda, agar Oʻzbekiston Respublikasining amaldagi qonun hujjatlarida boshqacha tartib belgilanmagan boʻlsa, qarzdorlik quyidagi ketma-ketlikda undiriladi:
a) kredit boʻyicha muddati oʻtgan foizlar;
b) asosiy qarz boʻyicha muddati oʻtgan qismiga hisoblangan foizlar;
c) kreditning asosiy qarz boʻyicha muddati oʻtgan qismi;
d) muddati uzaytirilgan foizlar;
e) kredit boʻyicha muddatli foizlar;
f) kreditning asosiy qarzi boʻyicha muddatli toʻlov.
6. Taraflarning huquq va majburiyatlari.
6.1. Qarz oluvchi/Birgalikda qarz oluvchining majburiyatlari:
6.1.1. Qarz oluvchi/Birgalikda qarz oluvchi Oʻzbekiston Respublikasi hududidan tashqariga doimiy yashash uchun chiqib ketayotgan holda kreditni muddatidan avval qaytarish;
6.1.2. Kreditni va unga hisoblangan foizlarni ushbu Shartnomaga ilova qilingan jadvalga muvofiq toʻlagan holda qaytarish;
6.1.3. Yashash joyi, ish joyi, familiyasi, yoki ismidagi va mazkur Shartnoma boʻyicha majburiyatlarning bajarilishiga taʻsir qiladigan boshqa holatlarning oʻzgarganligi haqida 3 (uch) bank kuni ichida Kreditorga maʻlumotnoma taqdim etish;
6.1.4. Ushbu Shartnoma shartlariga muvofiq berilgan kreditni maqsadli oʻzlashtirish;
6.1.5. Taʻminotni rasmiylashtirish bilan bogʻliq barcha harajatlarni amalga oshirish hamda Kreditorga garovga taqdim qilinayotgan mol-mulkni belgilangan tartibda sugʻurta qilish; 
6.1.6. Kreditni qaytarishda taʻminotga yoʻnaltirish bilan bogʻliq rasmiylashtirish boʻyicha barcha toʻlovlarni oʻz zimmasiga olish.
6.1.7. Bank Qarz oluvchi/Birgalikda qarz oluvchining Bankdagi hisobvaraqlari va bank kartalaridan muddati kelgan toʻlovlarni qonunchilik, ushbu Shartnoma va tegishli bank hisobvaragʻi/bank kartasi shartlarida nazarda tutilgan hollarda hamda tartibda hisobdan chiqarishga haqli. Boshqa banklardagi hisobvaraqlardan mablagʻ undirish qonunchilikda belgilangan toʻlov va undiruv tartib-taomillari asosida amalga oshiriladi.
6.2. Kreditorning majburiyatlari:
6.2.1. Ushbu Shartnoma, toʻlov-kontrakt (yoki boshqa tasdiqlovchi hujjat) hamda Qarz oluvchining topshirigʻiga muvofiq kredit mablagʻlarini Qarz oluvchining ssuda hisobvaragʻidan taʻlim xizmatlarini koʻrsatuvchi tashkilotning tegishli bank hisobvaragʻiga naqd pulsiz oʻtkazish;
6.2.2. Kreditorning majburiyatlari ushbu Shartnoma shartlariga muvofiq oʻrnatilgan tartibda taʻminot rasmiylashtirilgandan va Moliya vazirligining maqsadli mablagʻlari bankka kelib tushganidan keyin kuchga kiradi.
6.2.3. Mazkur Shartnomada shartlari bajarilmagan yoki lozim darajada bajarilmagan holatlarda, muddatidan oldin undirish sabablarini koʻrsatgan holda mazkur Shartnomada koʻrsatilgan manzil boʻyicha Qarz oluvchini yozma ravishda xabardor qilish.
6.2.4. Kreditor tomonidan muddati oʻtgan qarzdorliklarni soʻndirish uchun bank hisobvaragʻi yoki bank omonatidan, shu jumladan, bank kartalaridan egasining topshirigʻisiz hisobdan chiqarilganda, kreditor ushbu mablagʻ hisobdan chiqarilgan sanadan boshlab keyingi ish kunidan kechiktirmagan holda hisobvaraq (omonat) egasiga uning hisobvaragʻidan qancha miqdordagi mablagʻ qanday sabablarga asosan va kimning foydasiga chiqarilganligini koʻrsatgan holda xabarnoma (maʻlumotnoma) yuborishi shart. Mazkur xabarnomalar (maʻlumotnomalar) Qarz oluvchi/birgalikda qarz oluvchiga mazkur Shartnomada belgilangan usulda xabar berishi lozim. Qarz oluvchi/birgalikda qarz oluvchi xabarnoma (maʻlumotnoma) yetkazish usulini Kreditorga shaxsan yoki pochta orqali yozma ariza taqdim etish yoʻli bilan oʻzgartirish huquqiga ega. Bunda qarz oluvchidan qabul qilingan ariza Kreditor tomonidan uning kredit yigʻmajildida alohida saqlanadi. Xabarnomani (maʻlumotnomani) qarz oluvchi/birgalikda qarz oluvchiga yetkazish usuli oʻzgarganligi munosabati bilan ushbu Shartnomaga oʻzgartirishlar kiritish talab etilmaydi.
6.2.5. Kreditor bank sirini tashkil etuvchi maʻlumotlarning muhofaza qilinishi  kafolatlaydi. oluvchi/Birgalikda qarz oluvchi toʻgʻrisidagi bank sirini tashkil etuvchi maʻlumotlarni huquqni muhofaza qiluvchi organlarga, sudlarga, hamda Banklararo kredit byurolariga va boshqa shaxslarga istisno tariqasida Oʻzbekiston Respublikasining amaldagi qonunchiligida belgilangan hollarda va oʻrnatilgan tartibda taqdim etiladi.
6.2.6. Kredit boʻyicha belgilangan foiz stavka pasaytirilgan taqdirda bu xaqida bankning rasmiy Veb-saytida eʻlon kiladi.
6.2.7. Kredit boʻyicha belgilangan foiz stavka pasaytirilganligi boʻyicha yangi toʻlov grafigini qarz oluvchi murojaatiga asosan mijozga taqdim etish.
6.3. Qarz oluvchi/birgalikda qarz oluvchining huquqlari:
6.3.1. Ushbu Shartnomada koʻrsatilgan hajmda, muddatlarda va shartlarda kredit berilishini talab qilish;
6.3.2. Ushbu akt tuzilayotgan sanada yoki Bankning shunday talab bilan murojaat qilgan sanasida, Bank oldidagi oʻzaro qarzdorlikni tasdiqlovchi Solishtirish dalolatnomasini imzolash;
6.3.3. Kredit boʻyicha asosiy qarz va unga hisoblangan foizlarni ushbu Shartnomada belgilangan muddatdan oldin qaytarish.
6.3.4. Kredit boʻyicha belgilangan foiz stavka pasaytirilganidan soʻng, yangi toʻlov grafigini olish boʻyicha Bankka murojaat qilish.
6.4. Kreditorning huquqlari:
6.4.1. Qarz oluvchi tomonidan taʻminot sifatida taqdim etilgan mol-mulk holatini, Qarz oluvchi, birgalikda qarz oluvchi va Kafilning toʻlov qobiliyatini nazorat qilish;
6.4.2. Kredit boʻyicha muddati oʻtgan foiz qarzdorligi mavjud boʻlsa yoki muntazam ravishda toʻlov muddatini oʻtkazib kelgan boʻlsa, kreditor qarz oluvchiga toʻlov-kontraktning navbatdagi qismi boʻyicha taʻlim kreditini ajratishni rad etish;
6.4.3. Qarz oluvchi va birgalikda qarz oluvchi tomonidan ushbu Shartnoma boʻyicha majburiyatlarni bajarmaslik holatlari vujudga kelsa, Kreditor oʻz ixtiyoriga koʻra quyidagi harakatlardan istalganini qoʻllashi mumkin:
Kredit oʻz vaqtida qaytarilmagan holda muddati oʻtkazib yuborilgan asosiy qarz summasi foiz stavkasini koʻpaytirish (amaldagi foiz stavkasining 1,5 (bir butun oʻndan besh) barobari).
a) Qarz oluvchi/Birgalikda qarz oluvchiga majburiyatlarni bajarmaslik holati boshlanganligi haqidagi yozma xabarnomani, uni bartaraf etish muddatini belgilagan holda yuborish; 
b) Mazkur Shartnomada va amaldagi qonun hujjatlarida belgilangan tartibda, Qarz oluvchi/Birgalikda qarz oluvchidan kreditning hammasini yoki uning bir qismini muddatidan avval qaytarishni talab qilish;
c) Garov shartnomasida belgilangan tartibda (garov shartnomasi tuzilgan holda) va amaldagi qonun hujjatlariga asosan undirishni kredit boʻyicha taʻminotga qaratish;
d) Ushbu Shartnomada koʻrsatilgan tartibda mazkur Shartnomani bekor qilish;
e) ushbu Shartnoma boʻyicha majburiyatlarning bajarilishi qoʻshimcha ravishda taʻminlanishini talab qilish;
f) Bank oldidagi oʻzaro qarzdorlikni tasdiqlovchi Solishtirish dalolatnomasini imzolashni talab qilish; 
g) Toʻlovlarning birortasi boʻyicha muddati oʻtgan qarzdorliklar yuzaga kelganda, tegishli foizlari bilan birga kreditning toʻliq miqdorini muddatidan oldin qaytarish boʻyicha notarial yozuv bilan murojaat qilish;
h) Sud yoki suddan tashqari tartibda kreditning toʻliq miqdorini hisoblangan foizlari bilan qaytarishni, shuningdek bu bilan cheklanmasdan notariusning ijro yozuvlari orqali qaytarishni talab qilish. 
i) Ushbu Shartnomaga va Oʻzbekiston Respublikasining amaldagi qonun hujjatlariga asosan boshqa har qanday huquqlardan foydalanish;
j) Bank Qarz oluvchi/Birgalikda qarz oluvchining Bankdagi hisobvaraqlari va bank kartalaridan muddati kelgan toʻlovlarni qonunchilik, ushbu Shartnoma va tegishli bank hisobvaragʻi/bank kartasi shartlarida nazarda tutilgan hollarda hamda tartibda hisobdan chiqarishga haqli. Boshqa banklardagi hisobvaraqlardan mablagʻ undirish qonunchilikda belgilangan toʻlov va undiruv tartib-taomillari asosida amalga oshiriladi.
6.5. Kreditor oʻz hoxishiga koʻra, mazkur shartnomaning 7.1 bandining a, b, c, d, e, f kichik bandlarida koʻrsatilgan holatlar koʻrsatilganda quyidagi xuquqlarga ega:
ajratilgan kreditning toʻliq summasini hisoblangan foizlari bilan birga muddatidan oldin talab qilish;
ajratilgan kreditning toʻliq summasi va foizlari boʻyicha hisoblangan penya (neustoyka, jarima), undiruv boʻyicha chiqimlari bilan birga talab qilish;
kreditni qaytarilishini garovga qaratish;
Bank Qarz oluvchi/Birgalikda qarz oluvchining Bankdagi hisobvaraqlari va bank kartalaridan muddati kelgan toʻlovlarni qonunchilik, ushbu Shartnoma va tegishli bank hisobvaragʻi/bank kartasi shartlarida nazarda tutilgan hollarda hamda tartibda hisobdan chiqarishga haqli. Boshqa banklardagi hisobvaraqlardan mablagʻ undirish qonunchilikda belgilangan toʻlov va undiruv tartib-taomillari asosida amalga oshiriladi.
7. Majburiyatlarni bajarmaslik holatlari
7.1. Ushbu bandda qayd etilgan xodisalarning barchasi har qanday majburiyatlarning bajarmasligi holati hisoblanadi:
a) ushbu Shartnomada va ushbu Shartnomaning ajralmas qismi hisoblangan kreditni qaytarish jadvalida belgilangan muddatlarda kredit, foizlar va/yoki boshqa toʻlovlar amalga oshirilmaganligi (muntazam ravishda: ikki martta va unda ortiq), shuningdek ushbu Shartnomada belgilangan boshqa shartlar boʻyicha belgilangan sanada toʻlovlarning amalga oshirilmaganligi;
b) Kreditorni ataylab ishonchsiz, haqqoniy boʻlmagan hujjatlar taqdim etgan holda chalgʻitish;
c) Kreditorning xulosasiga koʻra, kredit boʻyicha Qarz oluvchi/Birgalikda qarz oluvchi tomonidan Kreditorga taqdim etilgan taʻminotning qisman yoki toʻliq oʻz qiymatini yoʻqotganligi yoki nohaqiqiy boʻlib qolganligi (garov shartnomasi tuzilgan holda); 
d) Qarz oluvchi/Birgalikda qarz oluvchining toʻlovga qodirligi yomonlashganligi yoki ushbu Shartnoma boʻyicha majburiyatlarning muntazam ravishda bajarilmasligiga olib keladigan aniq axborotning yashirilishi;
e) Qarz oluvchi/Birgalikda qarz oluvchining Kreditor oldidagi majburiyatlarining bajarilishiga bevosita va bilvosita taʻsir qilishi mumkin boʻlgan boshqa hodisalar;
mazkur Shartnoma shartlarining buzilishi;
ushbu Shartnoma bilan bogʻliq boʻlgan boshqa shartnomalar shartlarining (garov, kafolat, sugʻurta va shu kabilar) buzilishi;
Qarz oluvchi/Birgalikda qarz oluvchining Kreditor oldidagi majburiyatlarining bajarilishiga taʻsir koʻrsatishi mumkin boʻlgan boshqa hodisalar.
7.2. Zarurat paydo boʻlganda, sud yoki suddan tashqari tartibda yaʻni notariusning ijro yozuvlari orqali kreditning toʻliq miqdorini hisoblangan foizlari bilan qaytarishni talab qilish.
8. Taraflarning javobgarligi
8.1. Kredit oʻz vaqtida qaytarilmagan holda, Kreditor muddati oʻtkazib yuborilgan asosiy qarz summasi foiz stavkasini koʻpaytiradi (amaldagi foiz stavkasining 1,5 (bir butun oʻndan besh) barobari).
8.2. Qarz oluvchi va Birgalikda qarz oluvchi Kreditor oldida Qarz oluvchining majburiyatlarni bajarilishi boʻyicha solidar javob beradilar. Qarzdorning toʻliq qanoatlanmagan Kreditor bajarilmagan majburiyatlarni boshqa solidar qarzdordan yaʻni Birgalikda qarz oluvchidan talab qilish huquqiga ega.
8.3. Taraflardan biri mazkur Shartnoma boʻyicha oʻz majburiyatlarini bajarmagan yoki lozim darajada bajarmagan taqdirda, Oʻzbekiston Respublikasining “Xoʻjalik yurituvchi subʻektlar faoliyatining shartnomaviy–huquqiy bazasi toʻgʻrisida”gi Qonuniga, Fuqarolik Kodeksiga va boshqa amaldagi qonun hujjatlariga muvofiq javobgar boʻladilar.
8.4. Ushbu kredit shartnomasida belgilangan Qarz oluvchi/Birgalikda qarz oluvchining javobgarligi (neustoyka, shtraf, penya) yillik qarz summasining yarmidan koʻp miqdorida oshmasligi lozim. 
9. Fors-major holatlari
9.1. Taraflar ushbu Shartnoma boʻyicha majburiyatlarning qisman yoki toʻliq bajarilmaganligi uchun, agar ushbu bajarilmaganlik Shartnoma tuzilgandan keyin, Taraflar oldindan koʻra olishmagan, oqilona choralar bilan bartaraf etishi mumkin boʻlmagan favqulodda tusdagi hodisalar natijasida vujudga kelgan yengib boʻlmaydigan kuch holatlarining oqibatlari hisoblansa, javobgarlikdan ozod etiladi.
9.2. Yengib boʻlmaydigan kuch holatlariga Taraf taʻsir koʻrsatishi va ularning vujudga kelishi uchun javobgar boʻlishi mumkin boʻlmagan, masalan: zilzila, suv toshqini, yongʻin, shuningdek ish tashlash, Hukumat hujjatlari yoki davlat organlari qarorlari, ushbu Shartnoma predmetini bajarishga toʻsqinlik qiluvchi istalgan tusdagi harbiy harakatlar kiradi.
9.3. Yengib boʻlmaydigan kuch holatlariga asoslanadigan Taraf boshqa Tarafni bunday holatlar boshlanganligi toʻgʻrisida yozma ravishda zudlik bilan xabardor qilishi shart, shu bilan birga istalgan Tarafning talabiga koʻra holatlarning boshlanishi faktini tasdiqlovchi, tegishli organ tomonidan berilgan hujjat taqdim etilishi kerak.
9.4. Agar Shartnomaning ushbu boʻlimida koʻrsatilgan yengib boʻlmaydigan kuch holatlari uch oydan koʻp vaqt davom etsa, u holda har qaysi Taraf boshqa Tarafni xabardor qilgan holda ushbu Shartnomani bir tomonlama bekor qilish huquqiga egadir. Bunda Taraflar belgilangan tartibda ushbu Shartnoma boʻyicha majburiyatlarning bajarilgan va bajarilmagan qismlari boʻyicha yakuniy hisob-kitobni amalga oshiradilar. 
10. Nizolarni hal etish
10.1. Kelishmovchiliklar va/yoki ushbu Shartnomada nazarda tutilmagan nizoli vaziyatlar paydo boʻlgan hollarda Taraflar Oʻzbekiston Respublikasining amaldagi qonun hujjatlariga amal qilgan holda ularni muzokaralar yoʻli bilan hal etadilar. Taraflar kelishuvga erishmagan taqdirda nizo Oʻzbekiston Respublikasining amaldagi qonun hujjatlariga muvofiq koʻrib chiqish uchun Fuqarolik ishlari boʻyicha tegishli sudlarda koʻrib chiqiladi. 
11. Shartnomaning amal qilish muddati, oʻzgartirish va bekor qilish
11.1. Ushbu Shartnoma Taraflar uni imzolagan va kredit taʻminoti rasmiylashtirilgan vaqtdan boshlab kuchga kiradi va ushbu Shartnoma boʻyicha majburiyatlar toʻliq bajarilguniga qadar amal qiladi.
11.2. Qarz oluvchi tomonidan ushbu Shartnomaning 4-boʻlimiga muvofiq belgilangan kredit taʻminoti boʻyicha hujjatlar oʻrnatilgan tartibda rasmiylashtirilmagan va zarur hujjatlarni 30 (oʻttiz) bank kuni ichida taqdim etilmagan holda Kreditor ushbu Shartnomani bir tomonlama bekor qilish huquqiga ega.
11.3. Mazkur Shartnomaga kiritiladigan barcha oʻzgartirish va qoʻshimchalar qonunchilikda yoki mazkur Shartnomada boshqacha tartib nazarda tutilmagan boʻlsa, yozma yoki qonunchilikda ruxsat etilgan elektron shakldagi qoʻshimcha kelishuv bilan rasmiylashtiriladi.
11.4. Mazkur Shartnomani bekor qilish Taraflarning kelishuviga yoki Oʻzbekiston Respublikasining qonun hujjatlariga muvofiq sud tartibida amalga oshirilishi mumkin. 
12. Qoʻshimcha shartlar
Ushbu Shartnoma boʻyicha Taraflarning mazkur Shartnoma bilan tartibga solinmagan munosabatlari Oʻzbekiston Respublikasining amaldagi qonun hujjatlariga muvofiq tartibga solinadi.
Ushbu Shartnoma Taraflardan har biri uchun, bir xil yuridik kuchga ega boʻlgan uch nusxada tuzilgan. 
Taraflarning yuridik manzillari, kreditor rekvizitlari, imzolari:

	Bank:
	Qarzdor:

	«Poytaxt Bank» AJ 
__________ BXM
Toshkent shahar, Chilonzor tumani,
I.Karimov koʻchasi, 55-uy.
Tel: 71-214-20-00
MFO: 01172:
STIR: 207290120
_______BXM boshligʻi. _________(F.I.O) 
	_________(F.I.O) 
Manzil: _____________
Tugʻilgan yil sanasi: _____- yil 
Pasport: seriya ____ raqami ______, ______tomonidan _______-yilda berilgan.
Telefon: __________

Qarzdor: __________ imzo

	
	Birgalikda qarz oluvchi:

	
	_________(F.I.O) 
Manzil: _____________
Tugʻilgan yil sanasi: _____- yil 
Pasport: seriya ____ raqami ______, ______tomonidan _______-yilda berilgan.
Telefon: __________

Birgalikda qarz oluvchi: ________ imzo





Bank Qarz oluvchi/Birgalikda qarz oluvchining Bankdagi hisobvaraqlari va bank kartalaridan muddati kelgan toʻlovlarni qonunchilik, ushbu Shartnoma va tegishli bank hisobvaragʻi/bank kartasi shartlarida nazarda tutilgan hollarda hamda tartibda hisobdan chiqarishga haqli. Boshqa banklardagi hisobvaraqlardan mablagʻ undirish qonunchilikda belgilangan toʻlov va undiruv tartib-taomillari asosida amalga oshiriladi.
Shuningdek, bank sirini tashkil etuvchi maʻlumotni, yaʻni menga ajratilgan taʻlim kreditini qoplash uchun Kreditor tomonidan bank kartalaridan chiqim qilingan mablagʻlar toʻgʻrisidagi xabarnomani (maʻlumotnoma) zaruriyat tugʻilganda shaxsan oʻzim bankdan borib olishimni maʻlum qilaman.
Mening nomimga ochilgan quyidagi plastik kartalarning raqamlari, amal qilish muddati:
______________________________; _______ 

F.I.Sh.________________                               Imzo ________________ 



Bank Qarz oluvchi/Birgalikda qarz oluvchining Bankdagi hisobvaraqlari va bank kartalaridan muddati kelgan toʻlovlarni qonunchilik, ushbu Shartnoma va tegishli bank hisobvaragʻi/bank kartasi shartlarida nazarda tutilgan hollarda hamda tartibda hisobdan chiqarishga haqli. Boshqa banklardagi hisobvaraqlardan mablagʻ undirish qonunchilikda belgilangan toʻlov va undiruv tartib-taomillari asosida amalga oshiriladi.
Shuningdek, bank sirini tashkil etuvchi maʻlumotni, yaʻni Qarz oluvchi _________________________________ga ajratilgan taʻlim kreditini qoplash uchun Kreditor tomonidan bank kartalaridan chiqim qilingan mablagʻlar toʻgʻrisidagi xabarnomani (maʻlumotnoma) zaruriyat tugʻilganda shaxsan oʻzim bankdan borib olishimni maʻlum qilaman.
Mening nomimga ochilgan quyidagi plastik kartalarning raqamlari, amal qilish muddati:
______________________________; _______ 

F.I.Sh.________________                                           Imzo ________________ 
